अंतरराष्ट्रीय मामलों पर कार्यक्रम बनाने वाली जानी-मानी संस्था 'अमरीका अब्रॉड मीडिया' ने आमिर को स्थानीय समयानुसार सोमवार रात वाशिंगटन में अपने वार्षिक कार्यक्रम में ये सम्मान दिया.अमरीका अब्रॉड मीडिया ने अपने ट्विटर अकाउंट पर कहा, "आमिर खान के काम का असर अमरीका में भी देखा गया है. वह अपने सेलेब्रिटी स्टेटस का सही उपयोग करते हैं."संस्था उन लोगों को सम्मानित करती है जिनका काम मीडिया की उपयोगिता को दर्शाता है- जैसे कि जानकारी देना, शिक्षित और सशक्त करना.अमरीका अब्रॉड मीडिया ने अपनी वेबसाइट पर लिखा है कि आमिर के टीवी कार्यक्रम '



सत्यमेव जयते' भारत की सामाजिक समस्याओं पर चर्चा करता है और इस कार्यक्रम को करोड़ों लोगों ने टेलीविज़न पर देखा है.अमरीका में भारत की राजदूत निरुपमा राव भी इस कार्यक्रम में मौजूद थीं.कार्यक्रम को जब आमिर ने संबोधित किया तो उन्होंने अपने ट्विटर पर लिखा, "आमिर कह रहे हैं कि वह काफ़ी उत्साहित हैं और उनके काम के प्रति प्यार और उम्मीद जताए जाने से अभिभूत हैं."अमरीका अब्रॉड मीडिया ने आमिर के अलावा 'ज़ीरो डार्क थर्टी' फिल्म की निर्देशिका कैथरीन बिगेलो और 'द इंटरनेशनल सेंटर ऑन नॉनवॉयलेंट कॉन्फ्लिक्ट' को भी पुरस्कार दिया.संस्था कहती है कि अपने विभिन्न कार्यों के ज़रिए वह विचारों के आदान-प्रदान को बढ़ावा दे रही है.इस कार्य के लिए अमरीका अब्रॉड मीडिया रेडियो और टेलीविज़न कार्यक्रम बनाने के अलावा अंतरराष्ट्रीय स्तर पर कई कार्यक्रमों का आयोजन करता है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)